Wees voorbereid in brandseisoen
Friday, 17 July 2020 14:32
Die Department van Bosbou, Visserye en die Omgewing het in Junie laat weet dat die Welbekendse Brandbestryding-vereniging (WBBV) die enigste een in die Welbekend- en Boschkop-polisiëringsektors is wat by die departement geregistreer is.
Grondeienaars wat lid is van ’n brandbestryding-vereniging, wat onder die brandwet by dié department geregistreer is, word deur die wet beskerm en kan staatmaak op bystand van sektor-leiers. As ‘n veldbrand oor hulle grond beweeg, word hulle as onskuldig beskou tot daar met redelike sekerheid in ’n siviele saak bewys is dat hulle nalatig was.
Vir meer inligting oor brandbestrydingsaksies, kontak die sektor-leier in jou gebied:
Boschkop – Nick Woodrow: 082-924-4259.
Welbekend S1 – Herman van Zyl: 082-421-8043.
Welbekend S2 – Venessa Myburgh: 082-574-1562.
Welbekend S3 – Wade Dudley: 081-466-1288.
Welbekend S4 – Piet van der Merwe: 083-302-0565. Groot onwettige perlemoenvonds in Wes-Kaap gemaak | Maroela Media
Groot onwettige perlemoenvonds in Wes-Kaap gemaak
Die perlemoen waarop beslag gelê word. Foto’s: Kapt. Piet Smit / SAPD
Die polisie van die Wes-Kaap, in samewerking met amptenare van die departement van landbou, bosbou en visserye, het Maandag ŉ reusevonds van onwettige perlemoen op ŉ plaas naby Caledon gemaak.
Konst. Noloyiso Rwexana, polisiewoordvoerder, het gesê die polisie en amptenare het wenke van die publiek op Genadendal oor beweerde strafregtelike aktiwiteite op die plaas opgevolg en ŉ lasbrief bekom om dit te deursoek.
“ŉ Klopjag is uitgevoer en sowat 25 600 stukke perlemoen en toerusting om dit te droog, is op die plaas gevind,” het Rwexana gesê. Die polisie het ook beslag gelê op gasbottels, sakke met sout en toerusting om perlemoen mee te kook.
Die straatwaarde van die perlemoen moet nog vasgestel word, maar volgens Rwexana is dit ŉ “aansienlike bedrag”.
Twee mans, onderskeidelik 26 en 35 jaar, is in hegtenis geneem en sal na verwagting Woensdag in die Caledon-landdroshof verskyn.
Die plaas waar die klopjag op uitgevoer is. Foto’s: Kapt. Piet Smit / SAPD
perlemoen polisie Wes-Kaap
Voetganger sterf ná taxi haar sleep
Meer as 40 beseer toe trok en bus bots
Dis so bitter jammer dat soveel stropings plaasvind aan ons kuslyn. Wat word nou met die oesters gedoen? Vernietig? Sal dit nie beter wees om dit klaar te bewerk, verkoop op ‘n afslaer-basis, en die geld op ‘n goeie manier te gebruik nie. Dieselfde met renosterhorings en olifanttande. Dis altyd so hartseer om te sien hoe dit verbrand word.
Dis Perlemoen, Elbri, nie oesters nie….
Toe Elbri vra wat word nou met die oesters gedoen het ek vir ‘n oomblik gedink sy praat van diegene wat die perlemoen geoes het. Toe ek verder lees het ek gesien dit is nie haar bedoeling nie.
Ja ‘n eens wettige bedryf wat gereguleer was en waarvan baie mense ‘n lewe gemaak het, is nou totaal onwettig en ‘n spreekwoordelike “goudmyn” vir die kriminele. Die burokrasie kan maar net nie dit verstaan nie!
Gee al die voorheen wettige perlemoen werkers weer permitte om te oes en help perlemoen boerderye om die spesie te bevorder, die huidige poging doen presies die teenoorgestelde. Dieselfde met ivoor en renosterhoring, groenes skrik wakker!!!!!!!!!!!!!!!!!!!
Kyk daardie Perlemoentjies is so klein hulle kan amper deurgaan as oesters.
Dankie aan die manne van die strooptog-span. Julle verdien ‘n pluimpie, want die skaal waarteen ons natuurlike hulpbronne nou verniel word ter wille van iemand se diep sak en dik beursie en oorsese wanopvattinge oor wat sulke perlemoene en renosterhorings alles aan ‘n man kan doen, is skrikwekkend. Ek voel net die gekonfiskeerde goed moet verkoop word en die geld gebruikword om sterker maatreèls teen die stropers te kan instel.
Dankie Maroela dat julle nie ook so maak soos n sekere engelse nuus web blad nie. Hulle het die eienaar, n bekende sportsman, se naam gebruik om aandag te trek. Die persoon was nie eens bewus wat op die plaas aangaan nie aangesien dit verhuur word en baie geskok toe hy daarvan hoor.
Toe ek daardie artikel lees was my eerste reaksie (seker maar menslik in ons lewe van vandag) om te dink…. “Ja so sal die bekendes val”.
Jammer plaas eienaar… ek het hopeloos te gou geoordeel.
Dis iets wat so baie van ons deesdae doen ne?
Ons begin oordeel lank voordat ons n storie heel gelees of gehoor het en voordat daar ware feite is.
Jammer julle, my gedagtes het gedwaal?. Nadat ek vir my man die perlemoen storie lees, het ons oor die oester-stropers gesels wat hier by ons feesvier. Ons tel gereeld skulpe op wat in die berge versteek word. Dis baie hartseer, want dis nie eens grotes nie.